A fost rezolvat misterul templului considerat "portal către iad". Nicio vietate nu supraviețuia când îi trecea pragul
Misterul care a învăluit un templu ce a cauzat o serie de decese inexplicabile a fost, într-un final, rezolvat.
Până acum se credea că orice vietate care se apropia de grota înfiorătoare era ucisă de "suflarea lui Hades" - zeul grec al morților și regele lumii subterane, potrivit The Sun.
Încă din perioada romanilor și a grecilor antici, mulți oameni au evitat să se apropie de templul din orașul Hierapolis, Turcia actuală, de frica morții, considerându-l un "portal către iad".
Geograful Strabo, din Grecia antică, l-a descris ca pe un loc al morții, unde toți ce-i care îl vizitează vor muri.
"Are o deschidere de dimensiuni moderate, dar suficient de mare pentru a pătrunde un om, însă are o adâncime considerabilă, spațiul acesta fiind plin de un vapor cețos și dens încâ abia dacă se vede pământul. Taurii care sunt duși în templu, sunt târâți morți. Am aruncat vrăbii și imediat și-au dat ultima suflare, au căzut", a spus acesta.
Situl a fost folosit la un moment dat pentru sacrificii religioase. Scheletele păsărilor pot fi văzute în ruinele templului, unde a fost găsit de curând un templu ce are coloane ionice, ce poartă inscripții înspăimântătoare dedicate zeilor lumii subterane.
Potrivit unuia dintre arheologii care au lucrat la excavarea sitului, natura letală a templului a fost imediat evidentă pentru echipă.
"Am putut vedea proprietățile letale ale grotei în timpul lucrărilor. Mai multe păsări au murit încercând să se apropie de deschizătură", a spus arheologul Francesco D'Andria.
Acesta a explicat că vietățile nu au murit, însă, din cauza "suflării lui Hades", dar din cauza unui gaz mortal ce provine din scoarța terestră.
Echipa de arheologi a descoperit că există o concentrație de dioxid de carbon mortală care este emisă la intrarea în templu.